section_heading: Podjela
paragraph_text: Gran Chaco može se podijeliti na tri cjeline - "Sjeverni Chaco", koji obuhvaća prostore između gornjeg dijela toka Paragvaja i srednjeg dijela toka Pilcomaya, zatim "Središnji Chaco" između donjeg dijela Pilcomaya i Bermehoa i "Južni Chaco", koji obuhvaća prostore rijeka Bermeho i Rio Salado. Sjeverni Chaco je u Paragvaju, a ostali dijelovi su u Argentini.